Două elicoptere survolează, sâmbătă și duminică, litoralul românesc. Cele două aparate de zbor au fost văzute azi, la joasă înălțime, în Vama Veche și Neptun, în timp ce oamenii priveau curioși manevrele piloților.

Momentul a fost surprins duminică, în minivacanța de Rusalii, în stațiunea Vama Veche de la Marea Neagră, de un telespectator Digi24 și ne-a trimis imaginile.

„Două elicoptere au venit din largul mării spre plajă, unul a venit până la geamandură”, a povestit Alexandru D. T.

Potrivit acestora, se observă că unul dintre cele două elicoptere zboară foarte aproape de apă și, la un moment dat, survolează plaja.

Aceleași două elicoptere militare au survolat și ieri plajele, fiind văzute în Mamaia și Venus.

Dacă aţi fost martorii unui eveniment care ar putea deveni ştire luaţi legătura cu noi la secţiunea DigiVOX a site-ului nostru digi24.ro, pe e-mail sau pe conturile noastre de Facebook și de Twitter. Ne puteţi trimite fotografii şi filmări pe WhatsApp, la numărul 0771.100.304. Vă rugăm să precizaţi numele şi locul din care le transmiteţi.